47. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 413/94 της 31 Αυγ./20 Σεπτ. 1994 (ΦΕΚ Β΄ 706) Ορισμός αρμόδιας Αρχής για την εφαρμογή του Κανονισμού (ΕΟΚ) αριθ. 793/1993 του Συμβουλίου. Έχοντας υπόψη: 1.Το έγγραφο του Γενικού Χημείου του Κράτους αριθ. 3006192/641 δις/2.6.94 2.Τις διατάξεις του άρθρ.1 (παρ.1, 2 και 3) του Νόμ. 1338/1983 «Εφαρμογή του Κοινοτικού δικαίου» (ΦΕΚ 34/τ.Α΄/17.3.1983) όπως τροποποιήθηκε από το άρθρ.6 Νόμ. 1440/1984 «Συμμετοχή της Ελλάδος στο Κεφάλαιο, στα αποθεματικά και στις προβλέψεις της Ευρωπαϊκής Κοινότητας Άνθρακος και του Οργανισμού Εφοδιασμού ΕΥΡΑΤΟΜ» (ΦΕΚ 70/τ.Α΄/21.5.1984). 3.Το εδ. δ΄ της παρ.8 του άρθρ.6 του Νόμ. 4328/1929 περί συστάσεως του Γενικού Χημείου του Κράτους, όπως τροποποιήθηκε και συμπληρώθηκε με τον Α.Ν. 754/1937 (άρθρ.3 παρ.2 και 3) (ΦΕΚ 247/τ.Α΄/1937). 4.Το άρθρ.4 του Διατάγματος της 31ης Οκτ. 1929 «περί κανονισμού της λειτουργίας και των εργασιών του Ανωτάτου Χημικού Συμβουλίου» (ΦΕΚ 391/τ.Α΄/31.10.1929). 5.Το Νόμ. 115/1975 «περί τροποποιήσεων διατάξεων τινών του Νόμ. 4328/1929» (ΦΕΚ 172/τ.Α΄/ 20.8.1975). 6.Τα Π.Δ. 284/1988 και 543/1989 «Οργανισμός του Υπουργείου Οικονομικών» (ΦΕΚ 128 και 165/Α/88 και 224/Α/89). 7.Την απόφαση των Υπουργών Προεδρίας και Οικονομικών για περιορισμό των Συλλογικών Οργάνων του Υπουργείου Οικονομικών αριθ 1078204/927/0006Α/6.8.1992 (ΦΕΚ 517/τ.Β΄/7.8. 92). 8.Τις διατάξεις του άρθρ.29Α του Νόμ. 1558/1985 (ΦΕΚ 137 Α΄) όπως το άρθρ. αυτό προστέθηκε με το άρθρ.27 του Νομ. 2081/1992 (ΦΕΚ 154 Α΄) και το γεγονός ότι από την παρούσα απόφαση δεν προκαλείται δαπάνη σε βάρος του Κρατικού Προϋπολογισμού, αποφασίζουμε: 1.Εγκρίνουμε την απόφαση αριθ. 413/94 του Ανωτάτου Χημικού Συμβουλίου η οποία λήφθηκε κατά τη συνεδρίαση της 7.6.1994 και η οποία έχει ως ακολούθως: ΓΕΝΙΚΟ ΧΗΜΕΙΟ ΚΡΑΤΟΥΣ ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 1.Εγκρίνουμε κατά πλειοψηφία τον ορισμό αρμόδιας αρχής για την εφαρμογή του Κανονισμού (ΕΟΚ) αριθ. 793/93 του Συμβουλίου ως εξής : ΄Αρθρ.1.-1.Η Δ/νση Περιβάλλοντος της Κ.Υ. του Γ.Χ.Κ. που έχει την αρμοδιότητα των επικινδύνων ουσιών και παρασκευασμάτων ορίζεται ως η αρμόδια Ελληνική Αρχή για την εφαρμογή των διατάξεων του Κανονισμού (ΕΟΚ) αριθ. 793/93 του Συμβουλίου της 23ης Μαρτ. 1993 «για την αξιολόγηση και τον έλεγχο των κινδύνων από τις υπάρχουσες ουσίες» και για την παραλαβή των αντιγράφων των πληροφοριών οι οποίες υποβάλλονται στην Επιτροπή. 2.Οι εισαγωγές και οι παρασκευαστές υπαρχουσών ουσιών οι οποίοι είναι εγκατεστημένοι στην Ελληνική Επικράτεια και οι οποίοι υποχρεούνται να υποβάλλουν πληροφορίες στην Επιτροπή της Ε.Ε. σύμφωνα με τα άρθρ.3 και 4 του ανωτέρω κανονισμού, οφείλουν να τις κοινοποιούν ταυτοχρόνως στην αρμόδια Αρχή της παρ. 1. Άρθρ.2.-1.Οι παραβάτες των διατάξεων του ανωτέρω Κανονισμού τιμωρούνται με πρόστιμο από 100.000 δρχ. μέχρι 10.000.000 δρχ. που επιβάλλεται με απόφαση του Υπουργού των Οικονομικών κατόπιν εισήγησης του Προϊσταμένου της Αρμόδιας Διεύθυνσης μετά από ακρόαση του ενδιαφερομένου.  Ο Πρόεδρος Η Γραμματέας Γ.ΠΑΡΙΣΑΚΗΣ ΕΛ. ΠΑΛΛΑΡΗ Τα Μέλη: Ειρ. Χατζηδάκη, Παν. Μαυρίκος, Χαρ. Χαμαλίδης, Χρ. Τσεκούρας, Δ. Λαδικός, Δ. Ψωμάς. Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως. 